**Dopravný podnik Bratislava, akciová spoločnosť**

ako Objednávateľ

a

**[doplniť]**

ako Dodávateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **RÁMCOVÁ DOHODA NA DODANIE TOVARU**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2023

TÁTO ZMLUVA (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Okresného súdu Bratislava I, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Martin Rybanský, predseda predstavenstva a Ing. Milan Donoval, podpredseda predstavenstva – CTO, kontaktná osoba pre technické veci: Ing. Jaroslava Dečmanová, PhD., telefón: +421 905 726 532, e-mail: decmanova.jaroslava@dpb.sk a Juraj Németh, telefón: +421 (0)2 5950 2513, +421 903 267 785, e-mail: nemeth.juraj@dpb.sk, kontaktná osoba pre zmluvné veci: JUDr. Alexandra Horvat, telefón: +421 (0)2 5950 1254, e-mail: horvat.alexandra@dpb.sk (ďalej len „**Objednávateľ**”) na jednej strane; a
2. [**doplniť**], spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri Okresného súdu [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Dodávateľ**”) na druhej strane.

**Vzhľadom k tomu, že:**

1. Objednávateľ má záujem o dodávanie vodíka ako pohonnej hmoty, resp. zabezpečenie plnenia nových vodíkových autobusov vodíkovým médiom, za účelom čoho realizoval zákazku podľa internej smernice ER 97/2017 o obstarávaní v podmienkach DPB, a.s. označenú interným číslom CP 25/2023 „**Vodík pre nové autobusy MHD v Bratislave**“;
2. Dodávateľ je úspešným uchádzačom verejného obstarávania na predmet zákazky č. CP 25/2023 „**Vodík pre nové autobusy MHD v Bratislave**“; a
3. Zmluvné strany majú záujem upraviť si vzájomné práva a povinnosti súvisiace s dodávaním Tovaru;

**DOHODLO SA nasledovné:**

1. **Definície a interpretácia zmluvných ustanovení**
	1. Pokiaľ nebude ďalej uvedené inak, potom budú mať výrazy použité v Zmluve s veľkými začiatočnými písmenami nasledovný význam:
2. **Tovar** znamená dodanie vodíka určeného na pohon 4 (štyroch) autobusov továrenskej značky Solaris Urbino 12 Hydrogen na obdobie 12 (dvanástich) mesiacov, bližšie špecifikovaného v Prílohe 1 Zmluvy;
3. **Kúpna cena** znamená kúpna cena za Tovar dodaný na základe objednávok podľa článku 3 bod 3.1 Zmluvy a fakturovaná podľa článku 4 Zmluvy na základe jednotkovej ceny podľa Prílohy 2 Zmluvy;
4. **Miesto dodania** znamená vozovňa Trnávka na Rožňavskej 19A v Bratislave, vozovňa Jurajov dvor na Vajnorskej 124 v Bratislave, resp. iné miesto určené Dodávateľom, ktoré je najviac 10 kilometrov od vozovne Jurajov dvor, pričom bližšia špecifikácia bude súčasťou objednávok podľa článku 3 bod 3.1 Zmluvy;
5. **Občiansky zákonník** znamená zákona č. 40/1964 Zb. Občiansky zákonník v znení neskorších predpisov;
6. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
7. **Pracovný deň** znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;
8. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
9. **Zmluvná strana** znamená Objednávateľ a/alebo Dodávateľ.
	1. Okrem definovaných pojmov uvedených v článku 1 bod 1.1 Zmluvy, ak je inde v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
	2. V Zmluve, ak z kontextu nevyplýva iný zámer,
		1. každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich zo Zmluvy;
		2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
		3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
		4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
		5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.
10. **PREDMET ZMLUVY**
11. Predmetom Zmluvy je záväzok:
12. Dodávateľa riadne a včas dodať Tovar Objednávateľovi; a
13. Objednávateľa dodaný Tovar prevziať a zaplatiť Dodávateľovi za Tovar Kúpnu cenu;

 a to za podmienok stanovených Zmluvou.

1. Dodávateľ je povinný dodať Tovar v kvalite stanovenej podľa Prílohy 1 Zmluvy.
2. Predpokladané celkové množstvo Tovaru, ktoré by mal Dodávateľ dodať Objednávateľovi počas trvania Zmluvy je 16 500 kilogramov. Objednávateľ však nemá povinnosť prevziať Tovar od Dodávateľa v tomto množstve a je oprávnený prevziať aj menšie množstvo Tovaru ako je uvedené v predchádzajúcej vete tohto bodu Zmluvy, a to bez možnosti vyvodenia akéhokoľvek nároku zo strany Dodávateľa voči Objednávateľovi. Objednávateľ ďalej nie je povinný prevziať od Dodávateľa akékoľvek minimálne množstvo Tovaru.
3. Objednávateľ si vyhradzuje právo vyčerpať finančný objem určený na zaplatenie Kúpnej ceny maximálne do výšky **[doplniť] EUR (slovom: [doplniť] eur) bez DPH**. Uvedený finančný objem je predpokladaný a Objednávateľ nie je povinný ho celý vyčerpať.
4. Zmluvné strany sa vzájomne zaväzujú poskytovať si všetku potrebnú súčinnosť na plnenie svojich záväzkov zo Zmluvy.
5. **PODMIENKY DODANIA TOVARU**
	1. Dodanie Tovaru bude zabezpečené na základe písomnej objednávky Objednávateľa podľa jeho aktuálnych potrieb. Objednávka bude písomná a bude obsahovať najmä označenie Objednávateľa, požadované množstvo Tovaru, termín dodania Tovaru a určenie miesta dodania Tovaru. V prípade, ak objednávka neobsahuje požadované údaje, Dodávateľ je povinný bezodkladne na to upozorniť Objednávateľa. Objednávku Objednávateľ zašle v Pracovný deň v doobedňajších hodinách elektronickou poštou na emailovú adresu kontaktnej osoby Dodávateľa, ktorú na tento účel oznámi Dodávateľ Objednávateľovi a Dodávateľ obratom, najneskôr však v daný Pracovný deň v popoludňajších hodinách, objednávku potvrdí elektronickou poštou na emailovú adresu kontaktnej osoby Objednávateľa, ktorú na tento účel oznámi Objednávateľ Dodávateľovi. V prípade, ak Dodávateľ doručenú objednávku nepotvrdí v lehote podľa predchádzajúcej vety, objednávka sa po uplynutí lehoty podľa predchádzajúcej vety automaticky považuje za potvrdenú. Odoslaná a potvrdená objednávka je záväzná a Zmluvné strany sú ňou viazané.
	2. Dodávateľ je povinný zabezpečiť dodanie Tovaru Objednávateľovi naplnením nádrže pristavených vozidiel v množstve podľa objednávky, v Mieste dodania Tovaru a v dodacej lehote najneskôr najbližší Pracovný deň nasledujúci po dni, v ktorom bola potvrdená objednávka, pokiaľ nebude v objednávke uvedený iný termín dodania, alebo pokiaľ sa Zmluvné strany nedohodnú inak.
	3. Objednávateľ si vyhradzuje právo na dodanie Tovaru od Dodávateľa:
6. po skončení dennej prevádzky v čase 20:00 – 4:00 h, t. j. disponibilná doba plnenia 8 hodín; alebo
7. počas delenej zmeny v čase približne 9:00 – 12:00 h, t. j. disponibilná doba plnenia 3 hodiny,

pričom čas jednotlivých dodávok Tovaru si Zmluvné strany vopred dohodnú. Zmluvné strany sa môžu dohodnúť aj na inom časovom horizonte dodania Tovaru.

* 1. Za dodaný Tovar sa považuje Tovar, ktorý bol Dodávateľom dodaný priamo do vozidiel MHD na vodíkový pohon a jeho prevzatie potvrdil Objednávateľ v dodacom liste.
	2. Dodávateľ je povinný odovzdať Objednávateľovi spolu s dodaným Tovarom aj súvisiace doklady potrebné na jeho prevzatie a užívanie, a to najmä:
		+ - 1. kópiu objednávky; a
				2. dodací list.
	3. Dodávateľ deklaruje, že k uvedenému Tovaru disponuje technickým listom, resp. špecifikáciou Tovaru, preukázateľnou triedou čistoty a kvality Tovaru v súlade s uvedenou normou SAE J2719 a ďalšími normami, ktoré uvádza výrobca vozidiel. Na základe výzvy Objednávateľa je Dodávateľ povinný vyššie uvedené doklady predložiť kedykoľvek počas trvania účinnosti Zmluvy.
	4. V prípade, ak Objednávateľ pri preberaní Tovaru podľa tohto článku bod 3.3 Zmluvy zistí, že dodávaný Tovar má zjavné vady, Objednávateľ je oprávnený odmietnuť prevzatie Tovaru. Za zjavné vady sa považuje dodanie Tovaru v rozpore s dohodnutou akosťou, štruktúrou alebo množstvom Tovaru.
1. **KÚPNA CENA A PLATOBNÉ PODMIENKY**
2. Objednávateľ je povinný za prevzatý Tovar zaplatiť Dodávateľovi Kúpnu cenu.
3. Kúpna cena je stanovená v súlade so zákonom č. 18/1996 Z. z. o cenách v znení neskorších predpisov, je konečná, bez možnosti doúčtovania ďalších nákladov, pričom Kúpna cena zahŕňa aj všetky náklady spojené s naplnením nádrží vozidiel Objednávateľa. Pri DPH sa bude postupovať podľa osobitných predpisov. Jednotková cena Tovaru uvedená v Prílohe 2 Zmluvy je počas účinnosti Zmluvy nemenná smerom nahor.
4. Právo na zaplatenie Kúpnej ceny vzniká Dodávateľovi riadnym dodaním Tovaru na základe jednotlivých objednávok Objednávateľa podľa článku 3 bod 3.1 Zmluvy. Dodávateľ je oprávnený na základe dodacích listov za obdobie od 1. dňa kalendárneho mesiaca do posledného dňa príslušného kalendárneho mesiaca vystaviť Objednávateľovi faktúru na Kúpnu cenu za dodaný Tovar, a to do 15. (pätnásteho) dňa kalendárneho mesiaca nasledujúceho po mesiaci, v ktorom došlo k dodaniu Tovaru.
5. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo zmluvy, pod ktorou je zmluva evidovaná Objednávateľom a k faktúre bude pripojená príslušná objednávka, dodací list a výpis spotreby. V prípade, ak faktúra nebude spĺňať tieto náležitosti, je Objednávateľ oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Dodávateľovi na prepracovanie. Nová lehota splatnosti začína plynúť okamihom doručenia opravenej faktúry Objednávateľovi.
6. Kúpna cena je splatná **do 60 (šesťdesiat) dní odo dňa doručenia faktúry**. Ak deň splatnosti Kúpnej ceny pripadne na sobotu, nedeľu alebo sviatok, splatnosť takejto sa posúva na najbližší nasledujúci Pracovný deň.
7. Kúpna cena sa považuje za zaplatenú dňom odpísania fakturovanej sumy vo výške Kúpnej ceny z účtu Objednávateľa na účet Dodávateľa uvedený v záhlaví Zmluvy.
8. V prípade, že Dodávateľ v čase vystavenia objednávky nie je registrovaným platcom DPH a stane sa ním v čase od prijatia objednávky do dodania predmetu objednávky, ponúknutá cena sa bude považovať za Kúpnu cenu s DPH a Dodávateľ nemá právo na navýšenie Kúpnej ceny o DPH.
9. Zmluvné strany sa dohodli, že Kúpnu cenu je možné v súlade s § 18 ods. 1 písm. a) zákona č. 343/2015 Z. z. o verejnom obstarávaní v znení neskorších predpisov upraviť dodatkom k Zmluve, ak dôjde k zmene cien vstupov, ktoré majú podstatný vplyv na plnenie predmetu Zmluvy, a to o priemernú infláciu, resp. defláciu meranú bázickým indexom spotrebiteľských cien za obdobie od predloženia ponuky Dodávateľom do verejného obstarávania, výsledkom ktorého je táto Zmluva, resp. od poslednej úpravy cien na základe tohto bodu Zmluvy, ak už bola indexačná doložka v zmysle tohto bodu Zmluvy počas trvania Zmluvy aplikovaná. Skutočnosti, ktoré odôvodňujú zmenu ceny podľa tohto bodu Zmluvy, musí v prípade návrhu na zmenu cien preukázať Zmluvná strana, ktorá zmenu navrhuje.
10. **ZODPOVEDNOSŤ ZA VADY TOVARU, ZÁRUKA ZA AKOSŤ A REKLAMÁCIE**
11. Dodávateľ preberá záruku za to, že Tovar má v dobe jeho dodania zmluvne dohodnuté vlastnosti podľa článku 2 bodu 2.2 Zmluvy, že zodpovedá technickým normám a osobitným predpisom, a že nemá také vady, ktoré by bránili jeho využitiu na bežný, alebo zmluvne dohodnutý účel. Dodávateľ taktiež preberá záruku za to, že Tovar počas celej doby trvania Zmluvy bude mať vlastnosti stanovené Zmluvou a príslušnými osobitnými predpismi a technickými normami, a nebude mať také vady, ktoré by bránili jeho využitiu na bežný, alebo zmluvne dohodnutý účel.
12. Dodávateľ preberá záruku za akosť Tovaru podľa § 429 a nasl. Obchodného zákonníka a zodpovedá za vady Tovaru podľa § 422 a nasl. Obchodného zákonníka.
13. Reklamáciu a jej špecifikáciu uplatní Objednávateľ voči Dodávateľovi písomne ihneď po zistení, že dodaný Tovar vykazuje vady nekvality.
14. Prípadné reklamácie skrytých vád alebo vád zistených až pri používaní Tovaru je Objednávateľ povinný písomne uplatniť voči Dodávateľovi bezodkladne po ich zistení. Reklamácia uplatnená elektronickou poštou musí byť následne doložená písomným originálom zaslaným po uplatnení si reklamácie elektronickou poštou na adresu Dodávateľa uvedenú v záhlaví Zmluvy, alebo na inú písomne oznámenú adresu, pričom Objednávateľ uvedie dôvod reklamácie.
15. Reklamáciu posúdia spoločne zástupcovia Zmluvných strán, pričom Dodávateľ najneskôr do 2 (dvoch) Pracovných dní od uplatnenia reklamácie vydá písomné stanovisko o spôsobe vybavenia reklamácie. Ak sa Dodávateľ v tejto lehote nevyjadrí, Objednávateľ bude považovať reklamáciu za uznanú. V prípade uznanej reklamácie sa Dodávateľ zaväzuje vadné plnenie odstrániť na vlastné náklady do 5 (piatich) Pracovných dní od uznania reklamácie.
16. V prípade sporu o zodpovednosť za vadu sa Dodávateľ zaväzuje vadné plnenie vysporiadať na vlastné náklady v lehote podľa tohto článku bodu 5.5 Zmluvy. Úhradu nákladov spojených s odstránením vady bude následne znášať Zmluvná strana, ktorá bude neúspešná v spore o určenie zodpovednosti za vadu. Pokiaľ Dodávateľ nesplní svoju povinnosť odstrániť vadné plnenie v lehote podľa tohto článku bod 5.5 Zmluvy, je Objednávateľ oprávnený toto vadné plnenie sám alebo pomocou tretej osoby odstrániť a Dodávateľ je povinný uhradiť náklady na odstránenie vadného plnenia.
17. Objednávateľ je oprávnený kedykoľvek si zabezpečiť na vlastné náklady vykonanie rozboru vzorky Tovaru dodávaného Dodávateľom, a to prostredníctvom akreditovaného skúšobného laboratória. V prípade, ak sa preukáže, že kvalita vzorky Tovaru nie je v súlade so Zmluvou, Dodávateľ je povinný uhradiť Objednávateľovi ním preukázateľne vynaložené náklady súvisiace s rozborom vzorky Tovaru akreditovaným skúšobným laboratóriom.
18. Dodávateľ nezodpovedá za chyby spôsobené dodržaním nevhodných pokynov zo strany Objednávateľa, ak na nevhodnosť týchto pokynov Dodávateľ Objednávateľa písomne upozornil a Objednávateľ na ich dodržaní aj napriek tomu trval. Dodávateľ nezodpovedá Objednávateľovi za škodu, ktorá mu bola spôsobená vyššou mocou. Za vyššiu moc sa považuje taká vonkajšia okolnosť, ktorú Dodávateľ nemohol odvrátiť alebo prekonať, ani ju v dobe vzniku predvídať.
19. Zodpovednosť za vady Tovaru sa ďalej spravuje príslušnými ustanoveniami Obchodného zákonníka.
20. V prípade, ak Dodávateľ nedodá požadované množstvo Tovaru riadne a včas, Objednávateľ je oprávnený zabezpečiť náhradné dodávky od iných dodávateľov. Dodávateľ je povinný nahradiť Objednávateľovi akékoľvek a všetky náklady spojené s náhradnými dodávkami Tovaru od iných dodávateľov, vrátane rozdielu ceny, ktorú Objednávateľ zaplatil dodávateľovi, oproti Kúpnej cene, ktorú by zaplatil Dodávateľovi za dodávku rovnakého množstva Tovaru na základe predmetnej objednávky.
21. **VYHLÁSENIA A ZÁRUKY**
22. Dodávateľ vyhlasuje a ubezpečuje Objednávateľa, že ku dňu podpisu Zmluvy Dodávateľom:

1. osoba konajúca za Dodávateľa je v plnom rozsahu oprávnená dojednať, uzavrieť a podpísať Zmluvu a vykonávať práva a povinnosti v nej upravené;
2. je spoločnosťou riadne založenou a existujúcou podľa právneho poriadku [doplniť], neexistuje žiaden dôvod neplatnosti spoločnosti, má všetky potrebné právomoci a oprávnenia na dodanie Tovaru, a riadne plní všetky povinnosti, porušenie ktorých by mohlo viesť k jeho zrušeniu;
3. uzatvorenie alebo plnenie Zmluvy Dodávateľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek veriteľovi, pričom v tejto súvislosti nie je najmä odporovateľným právnym úkonom;
4. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, vrátane Tovaru súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu; a
5. je zapísaný v Registri partnerov verejného sektora, pokiaľ sa na neho takáto povinnosť vzťahuje.
6. Dodávateľ vyhlasuje a ubezpečuje Objednávateľa, že ku dňu odovzdania Tovaru Objednávateľovi:
7. je výlučným vlastníkom Tovaru;
8. Tovar nie je zaťažený žiadnym záložným, zádržným ani predkupným právom;
9. neuzatvoril žiadnu zmluvu alebo dohodu a ani nedá návrh na uzavretie takej zmluvy alebo dohody, na základe ktorej by mohlo tretej osobe vzniknúť vo vzťahu k Tovaru akékoľvek právo tretej osoby;
10. Tovar nie je predmetom žiadnej uzatvorenej nájomnej, kúpnej, resp. inej zmluvy, na základe ktorej akejkoľvek tretej osobe vznikne, resp. môže vzniknúť vlastnícke právo k Tovaru, resp. akékoľvek iné právo, na základe ktorého tretia osoba môže, resp. bude môcť Tovar držať, užívať alebo s ním akýmkoľvek spôsobom nakladať a ani nie je predmetom žiadnej zmluvy o budúcej zmluve, na základe ktorej by tretej osobe vzniklo právo uzatvoriť takú zmluvu;
11. Tovar je nový, funkčný, nepoužívaný a nepoškodený a nachádza sa v stave umožňujúcom jeho užívanie na obvyklý účel;
12. Tovar nie je postihnutý exekúciou alebo predmetom uspokojenia záložného práva predajom zálohu na dražbe podľa zákona č. 527/2002 Z. z. o dobrovoľných dražbách a o doplnení zákona Slovenskej národnej rady č. [323/1992 Zb.](https://www.slov-lex.sk/pravne-predpisy/SK/ZZ/1992/323/) o notároch a notárskej činnosti (Notársky poriadok) v znení neskorších predpisov;
13. k Tovaru nie sú uplatnené žiadne určovacie žaloby, ktoré by mohli obmedziť alebo zmariť výkon vlastníckeho práva Objednávateľa;
14. neexistujú právne a faktické prekážky, ktoré by znemožňovali užívanie Tovaru;
15. oboznámil Objednávateľa so všetkými právnymi vzťahmi týkajúcimi sa Tovaru a všetky tieto vzťahy sú pravdivé;
16. Tovar nemá žiadne vady, na ktoré by mal Objednávateľa osobitne upozorniť; a
17. odovzdáva Objednávateľovi spolu s Tovarom všetky doklady vzťahujúce sa k Tovaru.
18. Dodávateľ berie na vedomie, že ak by Objednávateľ mal v čase podpisovania Zmluvy vedomosť o tom, že ktorékoľvek z vyhlásení Dodávateľa uvedené v tomto článku bod 6.1 a 6.2 Zmluvy je nepravdivé, Zmluvu by neuzatvoril, nakoľko uvedené vyhlásenia Objednávateľ považuje za skutočnosti, ktoré si vymienil.
19. Pokiaľ sa preukáže, že ktorékoľvek z vyhlásení Dodávateľa uvedených v tomto článku bod 6.1 a 6.2 Zmluvy nebolo v čase uzatvorenia Zmluvy pravdivým, alebo v čase nasledujúcom po uzatvorení Zmluvy prestalo byť pravdivým v dôsledku konania Dodávateľa, zaväzuje sa Dodávateľ nahradiť škodu, ktorá vznikne Objednávateľovi v dôsledku skutočností, ktoré sú obsahom tohto vyhlásenia.
20. Objednávateľ vyhlasuje a ubezpečuje Dodávateľa, že ku dňu podpisu Zmluvy Objednávateľom:
21. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
22. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
23. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na kúpu Tovaru, a riadne plní všetky povinnosti, porušenie ktorých by mohlo viesť k jeho zrušeniu.
24. **SANKCIE**
	1. V prípade, ak sa Dodávateľ dostane do omeškania so splnením svojej povinnosti dodať Tovar Objednávateľovi riadne a včas podľa článku 3 bodov 3.2 a 3.3 Zmluvy, Objednávateľ je oprávnený požadovať od Dodávateľa zaplatenie zmluvnej pokuty vo výške 100 EUR (slovom: jednosto eur) za omeškanie týkajúcej sa každej jednotlivej objednávky.
	2. V prípade omeškania Objednávateľa so zaplatením faktúry je Dodávateľ oprávnený požadovať od Objednávateľa uhradenie úrokov z omeškania vo výške 0,022 % z dlžnej čiastky za každý deň omeškania.
	3. V prípade, ak sa Dodávateľ dostane do omeškania so splnením svojej povinnosti odstrániť vady Tovaru podľa článku 5 bodu 5.5 Zmluvy, Objednávateľ je oprávnený požadovať od Dodávateľa zaplatenie zmluvnej pokuty vo výške 100 EUR (slovom: jednosto eur) za každý začatý deň omeškania.
	4. V prípade, ak k odstúpeniu od Zmluvy dôjde z dôvodu, že Dodávateľ nie je schopný dodávať Tovar v požadovanej kvalite, v požadovanom množstve a/alebo za Kúpnu cenu, ktoré ponúkol, Objednávateľ má právo požadovať od Dodávateľa zmluvnú pokutu vo výške 35 % z obchodovateľného objemu podľa článku 2 bod 2.4 Zmluvy.
	5. Povinnosť, splnenie ktorej bolo zaistené zmluvnou pokutou, je Zmluvná strana povinná plniť i po zaplatení zmluvnej pokuty. Zaplatením zmluvnej pokuty v zmysle tohto článku Zmluvy nezaniká právo na náhradu vzniknutej škody.
	6. Zmluvné strany považujú určenie zmluvnej pokuty v zmysle tohto článku Zmluvy za primerané a dostatočne určité. Zmluvnú pokutu sa Dodávateľ zaväzuje uhradiť Objednávateľovi najneskôr do 10 (desiatich) Pracovných dní odo dňa doručenia výzvy na zaplatenie zmluvnej pokuty.
	7. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti z tohto záväzkového vzťahu, a je povinná ju nahradiť, ibaže preukáže, že porušenie povinnosti bolo spôsobené okolnosťami vylučujúcimi zodpovednosť. V prípade vzniku škody a pri jej náhrade budú Zmluvné strany postupovať podľa § 373 a nasl. Obchodného zákonníka.
25. **KOMUNIKÁCIA**
26. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musiabyť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktnéosoby, ktoré si Zmluvné strany navzájom písomne oznámia.
27. Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Zmluvy považovať za doručené:
28. v deň doručenia zásielky, ak bola zásielka doručená osobne alebo kuriérnou službou; alebo
29. 5. (piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
30. v deň odoslania e-mailu, ak bol e-mail odoslaný v ktorýkoľvek Pracovný deň, v ostatných prípadoch v najbližší Pracovný deň nasledujúci po dni odoslania e-mailu, ak sa Zmluvné strany nedohodli inak.
31. Zmeny identifikačných údajov uvedených v Zmluve sú si Zmluvné strany povinné oznámiť do 5 (piatich) Pracovných dní od realizácie týchto zmien.
32. **TRVANIE A ZÁNIK ZMLUVY**
	1. Zmluva sa uzatvára na dobu určitú, a to:
33. **na 12 (dvanásť) mesiacov** odo dňa účinnosti Zmluvy; alebo
34. do vyčerpania obchodovateľného finančného objemu podľa článku 2 bod 2.4 Zmluvy,

podľa toho, ktorá z vyššie uvedených skutočností nastane skôr. V prípade, že nedôjde k vyčerpaniu obchodovateľného objemu podľa článku 2 bod 2.4 Zmluvy počas 12 (dvanástich) mesiacov odo dňa účinnosti Zmluvy, môže byť Zmluva na návrh Objednávateľa predĺžená do vyčerpania obchodovateľného objemu. Zmluva bude predĺžená podľa predchádzajúcej vety uzatvorením písomného dodatku k Zmluve.

* 1. Zmluva môže byť ukončená aj skôr ako je uvedené v tomto článku bod 9.1 Zmluvy, a to jednostranným odstúpením od Zmluvy, jednostranným vypovedaním Zmluvy Objednávateľom alebo písomnou dohodou Zmluvných strán.
	2. Odstúpiť od Zmluvy môžu pri podstatnom porušení zmluvného záväzku a v ostatných prípadoch uvedených v Zmluve alebo v zákone.
	3. Za podstatné porušenie Zmluvy Objednávateľ považuje prípady, ak Dodávateľ:
1. dodá Objednávateľovi Tovar, ktorý nespĺňa požiadavky podľa Zmluvy, predovšetkým nespĺňa kvalitu podľa článku 2 bod 2.2 Zmluvy;
2. nedodá Tovar Objednávateľovi v dodacej lehote podľa článku 3 bod 3.2 a 3.3 Zmluvy; alebo
3. opakovane poruší niektorú zo svojich povinností vyplývajúcich Dodávateľovi zo Zmluvy a ak Dodávateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave.
	1. Objednávateľ má taktiež právo odstúpiť od Zmluvy, ak Dodávateľ v čase uzavretia zmluvy nebol zapísaný v registri partnerov verejného sektora, ak bol z tohto registra vymazaný alebo ak mu bol právoplatne uložený zákaz účasti podľa § 182 ods. 3 písm. b) ZVO.
	2. Za podstatné porušenie Zmluvy Dodávateľ považuje prípad, ak sa niektoré z vyhlásení Objednávateľa podľa článku Objednávateľ 6 bod 6.5 Zmluvy ukáže ako nepravdivé.
	3. Výzvy uvedené v tomto článku musia byť písomné a doručené na adresy pre doručovanie písomností uvedené v záhlaví Zmluvy.
	4. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
	5. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy, ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.
	6. Zmluvu môže Objednávateľ vypovedať aj bez udania dôvodu zaslaním písomnej výpovede Dodávateľovi, pričom výpovedná lehota je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Dodávateľovi. Objednávky potvrdené Zmluvnými stranami pred dátumom odoslania výpovede Dodávateľovi zostávajú platné a budú vybavené podľa Zmluvy.
	7. Zmluva zaniká aj na základe písomnej dohody Zmluvných strán.
4. **ZÁVEREČNÉ USTANOVENIA**
5. Zmluva nadobúda účinnosť dňom nasledujúcim po dni jej zverejnenia v zmysle § 47a Občianskeho zákonníka.
6. Práva a povinnosti zo Zmluvy prechádzajú na právnych nástupcov Zmluvných strán. Žiadna zo Zmluvných strán nie je oprávnená previesť práva a povinnosti zo Zmluvy na tretiu osobu bez predchádzajúceho písomného súhlasu druhej Zmluvnej strany.
7. Zmluvné strany sa dohodli, že vzťahy upravené Zmluvou, ako aj vzťahy vznikajúce zo Zmluvy sa spravujú právnym poriadkom Slovenskej republiky.
8. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
9. Zmluvné strany sa dohodli, v rozsahu v akom to právne predpisy pripúšťajú, že vylučujú právo Dodávateľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Dodávateľovi.
10. Zmluvné strany sa dohodli, že Objednávateľ môže kedykoľvek započítať pohľadávku, ktorú má voči Dodávateľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Dodávateľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
11. Zmluvu možno meniť, dopĺňať ju, alebo ju zrušiť len písomne, a to formou očíslovaných dodatkov podpísaných Zmluvnými stranami.
12. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
13. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne, občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
14. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
15. Zmluva je vyhotovená v 3 (troch) rovnopisoch, s tým, že všetky rovnopisy majú platnosť originálu, pričom Objednávateľ dostane 2 (dva) jej rovnopisy a Dodávateľ dostane 1 (jeden) jej rovnopis.

Prílohy:

Príloha 1 Špecifikácia Tovaru

Príloha 2 Kúpna cena

**PRÍLOHA 1**

**ŠPECIFIKÁCIA TOVARU**

Predmetom Zmluvy je dodanie vodíka spĺňajúceho parametre pre plnenie autobusov MHD za účelom ich prevádzky v jazdných podmienkach mesta Bratislava s cieľom zvyšovania vodíkovej mobility a podpory vodíkovej infraštruktúry.

Objednávateľ potrebuje zabezpečiť plnenie vodíkom pre 4 ks vodíkových autobusov, ktorých základné parametre so špecifikáciou vodíka, vodíkových nádrží a ich parametrov podľa požiadaviek výrobcu autobusov sú:



Prevádzkové údaje:



\*plniaci tlak min. 350 Bar je požiadavka stanovená výrobcom autobusov; v prípade, že uchádzač nedisponuje technológiou, resp. vodíkovou čerpacou stanicou na plnenie vodíkom pri tlaku min. 350 Bar, uvedie vo svojej ponuke dostupnú technológiu vrátane uvedenia min. plniaceho tlaku (podmienkou je min. plniaci tlak 200 Bar) aj s uvedením dôvodu alebo predpokladaným dátumom dostupnosti technológie, ktorá bude umožňovať plnenie vodíkových autobusov pri plniacom tlaku min. 350 Bar.

Uchádzač vo svojej ponuke predloží technický list/resp. špecifikáciu ponúkaného vodíka, preukázateľnú triedu čistoty a kvality vodíka v súlade s uvedenou normou SAE J2719 a ďalšími normami, ktoré uvádza výrobca vozidla; popíše a uvedie jeho zloženie, zdroj energie, z ktorého je vyrábaný za podmienky, že ponúkaný vodík bude aj predmetom dodania podľa zmluvne dohodnutých podmienok.

**PRÍLOHA 2**

**KÚPNA CENA**

|  |  |  |
| --- | --- | --- |
| **Kritérium** | **Množstvo** | **Kúpna cena****(v EUR bez DPH)** |
| **1.** | **Jednotková cena za poskytnutie/dodanie vodíka** | 1 kg | netto EUR......................................EUR |
| **2.** | **Celková cena za poskytnutie/dodanie vodíka vrátane všetkých nákladov za obdobie 12 mesiacov** | 16 500 kg | netto EUR......................................EUR |

**PODPISY ZMLUVNÝCH STRÁN**

V Bratislave dňa \_\_\_\_\_\_\_\_\_\_\_\_\_\_

**Dopravný podnik Bratislava, akciová spoločnosť**

Meno: Ing. Martin Rybanský

Funkcia: predseda predstavenstva

Meno: Ing. Milan Donoval

Funkcia: podpredseda predstavenstva – CTO

V [doplniť] dňa \_\_\_\_\_\_\_\_\_\_\_\_\_\_

[**doplniť**]

Meno: [doplniť]

Funkcia: [doplniť]